شه‌فه‌ق نيوز/ مه‌سرور بارزانى سه‌رۆك حكومه‌ت هه‌رێم كوردستان, چه‌وى كه‌فته‌ رۆبه‌رت وايت سه‌رۆك هيزه‌يل هاوپه‌يمان ناوده‌وڵه‌تى له‌ عراق و سوريا.
له‌و دانيشتنه‌ ك ستيفن فاگن كونسوڵ گشتى ئه‌مريكى له‌ هه‌ولێر ئاماده‌ى بوى، رووشنايى خريا بان دويايين رويداگه‌يل له‌ مه‌يدان عراق و ناوچه‌گه‌ وه‌گشتى.
له‌ به‌ياننامه‌يگ حكومى جه‌ختيش له‌ وه‌رده‌وامى پشتگيرى وڵاته‌يل يه‌كگرتگ له‌ هه‌رێم كوردستان كريا له‌وانه‌يش له‌ هيزه‌يل پێشمه‌رگه‌ له‌ روێ وه‌ڕوێ بوينه‌وه‌ى مه‌ترسى هاتنه‌وه‌ى ده‌ركه‌فتن داعش ك هه‌وڵ ريكخستنه‌وه‌ى رزه‌يلێ ئه‌ياد له‌ بريگ له‌ ناوچه‌يل عراق ك يه‌يش هه‌ڕه‌شه‌يگه‌ له‌بان ژيان هاووڵاتيه‌يل.
